Juozas Matulaitis (1869)

Juozas Matulaitis (1869 m. sausio 19 d. Liudvinave – 1964 m. liepos 27 d. Kaune) – Lietuvos farmacininkas, visuomenės veikėjas, knygnešys.

Biografija 
Brolis Stasys Matulaitis. 1898 m. baigė Maskvos universitetą, įgijo farmacininko specialybę. Studijuodamas priklausė slaptai lietuvių studentų draugijai. 1899 m. grįžęs į Lietuvą dirbo vaistinėse.

Vienas varpininkų, padėjo Artojų draugijai. Už draudžiamosios lietuviškos spaudos laikymą 1904 m. balandžio mėn. suimtas, kalintas. 1905 m. prisidėjo rengiant Didįjį Vilniaus seimą, platino jo nutarimus, už tai suimtas. Nuo 1909 m. Lietuvių mokslo draugijos Vilniuje narys.

Prasidėjus Pirmajam pasauliniam karui pasitraukė į Rusiją. Lietuvių draugijos nukentėjusiems dėl karo šelpti įgaliotinis Mogiliave. Nuo 1922 m. Lietuvių vaistininkų draugijos veikėjas, pirmininkas. 1938 m. vienas bendrovės „Vaistas“ steigėjų. Bendradarbiavo laikraščiuose „Varpas“, „Ūkininkas“, „Vilniaus žinios“.

Šaltiniai 

Lietuvos farmacininkai
Knygnešiai
Varpininkai